Aga kust kogu asi alguse sai? Aleksander Schmemanni väitel on kristlus algusest peale on olnud rõõmukuulutus, ainsa võimaliku rõõmu kuulutus siin maa peal. See rõõm on pea peale pööranud võimaliku rõõmu mõiste. Kui mõtleme Pühale Nädalale, siis teame, et jüngrite jaoks oli tuttava ja turvalise lõpp lähedal,  pimedus oli vallutamas maailma ja näis, et millegi üle ei ole rõõmustada. Kuid ainult kristlus sai ja saab kuulutada kõikehaaravat rõõmu. Ja selle rõõmuga muutis ta Lõpu Alguseks. Ilma selle rõõmu kuulutuseta on kristlus mõistetamatu. Ainult rõõmu kuulutades oli Kirik maailmas võidukas ja kaotas maailma, kui ta kaotas rõõmu ja ei olnud enam selle tõsiseltvõetavaks kuulutajaks.